**BIOLOGIJA, UTORAK 14.4.2020.**

Dragi sedmaši, nadam se da ste se odmorili i spremni za nove virtualne izazove. Slijedi nam gradivo o prehani. ***Zašto nam treba hrana,*** udžbenik str. 80-83.

Pročitati tekt, te zatim pažljivo pogledajte:

<https://blausen.com/en-gb/video/enzymes/>

<https://blausen.com/en-gb/video/digestion/>

<https://www.youtube.com/watch?v=dkoxbrlYWZs>

**Prepišite u bilježnicu**

**KAKO ORGANIZMI DOLAZE DO HRANE I KAKO JE KORISTE**

Zašto mi treba hrana

**Probavni sustav** čine **probavni kanal** i **probavne žlijezde** s probavnim sokovima.

Probavni sokovi sadrže enzime.

**Enzimi** ubrzavaju procese razgradnje hrane, ali se ne mijenjaju i ne troše.

**Usna šupljina** - zubi: sjekutići, očnjaci, pretkutnjaci, kutnjaci

- zubalo: mliječno i trajno

- jezik

- **žlijezde slinovnice**, slina s enzimom za ugljikohidrate

**Ždrijelo** – zajednički dio probavnog i dišnog sustava

**Jednjak** – ritmično potiskivanje zalogaja

**Želudac** – **želučani sok** s enzimom za bjelančevine i HCl-om

**Tanko crijevo** - u **dvanaesnik** ulaze **gušteračin sok** s enzimima i **žuč** iz jetre

- žlijezde tankoga crijeva s enzimima

- **crijevne resice** – u krv se upijaju razgrađene hranjivih tvari

**Debelo crijevo** - slijepo crijevo s crvuljkom

- iz ostataka neprobavljene hrane nastaje izmet

**Izmetni otvor**

Hranjive tvari – izvor tvari za izgradnju stanica, diobe stanica i rast, izvor energije

**Stanično disanje** - u mitohondrijima

- proces razgradnje glukoze uz kisik pri čemu se oslobađa energija

C6H12O6 + 6 O2 → 6 CO2  + 6 H2O + energija

Provjerite svoje znanje: <https://www.e-sfera.hr/dodatni-digitalni-sadrzaji/e30b86f7-716b-4d3f-a2df-4a8470788e02/>

**Odgovorite na pitanje – poslikajte i objavite ispod zadatka tijekom dana**

1. Ivanu je naglo pozlilo. Hitna pomoć odvezla ga je u bolnicu gdje su mu zbog žučnih kamenaca operacijom odstranili cijeli žučni mjehur. Liječnik mu je savjetovao da u prehrani izbjegava hranu bogatu mastima. Obrazloži zašto je liječnik Ivanu dao ovaj savjet te kakvu hranu bi trebao u budućnosti konzumirati.

***Zadatak koji ćete izvršiti do kraja tjedna***: **Od čega se sastoji hrana** udžbenik str.84-85. – u bilježnicu ćete napraviti u obliku plakata ili umne mape .

Sretno !!!